kardosdrur/scandi-wiki huggingface dataset:
Ellen Larsen

Ellen Larsen (født 27. september 1912 i København; død 11. marts 1991) var dommer samt styrelsesmedlem i Den Danske Forening.

Ellen Larsen var datter af købmand Christian Larsen og hustru Olga, f. Andersen.

Hun blev student i Gentofte i 1931 og blev cand.jur. fra Københavns Universitet i 1939. I 1941 blev hun sekretær ved Københavns Byret og fuldmægtig i 1946. Hun blev konstitueret dommer i Østre Landsret og Københavns Byret 1952-1955. I 1955 dommer i Københavns Byret, 1965 i Frederiksberg Birkerets 2. afdeling, og 1966-1979 i Frederiksberg Birkerets 1. afdeling.

Hun var styrelsesmedlem i Den Danske Forening 1987-1991. Sammen med overtoldvagtmester Georg Schjørmann havde hun indkaldt til et indledende møde på Hotel Admiralen i København den 7. oktober 1986, hvortil var indbudt læserbrevsskribenter, der var modstandere af den liberale flygtningepolitik.

Christian Larsen & Dommer Ellen Larsens Legat støtter forskning i blære- og infektionssygdomme.

Ellen Larsen var Ridder af Dannebrog.

Referencer  

Jurister fra Danmark
Dommere fra Danmark
Personer i Kraks Blå Bog (afdøde)
Økologi & Erhverv

Økologi & Erhverv er en avis, der udgives af Økologisk Landsforening.

Da Landsforeningen Økologisk Jordbrug blev dannet i 1981, begyndte foreningen at udsende et nyhedsbrev til medlemmerne. Efter ni numre skiftede nyhedsbrevet i april 1983 navn til Medlemsblad for Landsforeningen Økologisk Jordbrug, som med nummer 42, marts 1988, forkortede navnet til Økologisk Jordbrug, og man benyttede lejligheden til at ændre formatet fra A5 til magasinformat. I maj 1997 fordoblede avisen antallet af årlige udgivelser, da man gik over til at udkomme hver 14. dag. Med nummer 441, 16. oktober 2009, skiftede avisen navn til Økologi & Erhverv.

Eksterne henvisninger 
 Økologi & Erhvervs hjemmeside 

Økologisk jordbrug
Aviser fra Danmark
Etableret i 1981
Johannes Clemmesen

Johannes Clemmesen (født 14. november 1908 i København; død 20. december 2010 sammesteds) dr.med. & h.c., var overlæge og kræftforsker samt styrelsesmedlem i Den Danske Forening.

Johs. Clemmesen var søn af kaptajn i hæren Johan Clemmesen og hustru Marie, f. Gran. Han var ugift.

Clemmesen blev student fra Metropolitanskolen i 1926; cand.med. fra Københavns Universitet i 1933; dr.med. 1938; speciallæge i intern medicin 1943, i patologisk anatomi og histologi 1947; videnskabelig assistent i Aarhus og ved Leeds University 1935-38; ansat ved hospitaler og institutter i København 1938-50; skibslæge 1948; leder af Cancerregisteret fra oprettelsen 1942 til 1980; Special Research Fellow, National Cancer Institute, Washington, D.C. 1950; prosektor ved Nørre Hospital og De Gamles By 1950-55; overlæge ved Finseninstituttets Pathologiafdeling 1955-78.

Chairman i World Health Organizations Subcommittee on Cancer Registration etc. 1950-57; Member WHO Expert Panel: Health Statistics 1951-63, Cancer: 1963-82; medlem af Executive Council of the International Cancer Union 1954-62; Secretary of Committee on the Geographical Pathology of Cancer 1951-62; Visiting Professor, University of Louisville, Kentucky 1963; Chairman Europ. Hum. Tumor Group 1973-75; President Intern. Ass. compar. Leukemia Research 1975-77; EF: medlem af Special Work Group Epidemiology 1974-80; Asbestos Panel 1975-82; Wissenschaftlicher Beirat Deutsches Krebsforschungs-Zentrum 1977-82; Internat. Comms. for Protection against Environmental Mutagens and Carcinogens 1978-84; formand for Den Danske Forening 1987-88, æresmedlem 1998.

Æresmedlem af International Assocication of Cancer Registries 1980; æresdoktor ved Århus Universitet 1978; æresmedlem af Dansk Selskab for Patologisk Anatomi og Cytologi 1996. Videnskabelige arbejder: slægtsstudier; eksperimentelle studier over røntgenbestrålings indvirkning på immuniseringsprocesser, herunder disputats 1936-48; studier over kræftsygdommenes forekomst og årsager 1941-97; Statistical Studies in Malignant Neoplasms, 1965, 1969, 1974 og 1977; En Kræftforskers Oplevelser 1908-1948 (1987), 1948-1988 (1988).

Han modtog Ramazzini-prisen i 1988, og han var ridder af Dannebrog.

Kilder 
 Kraks Blå Bog 2002

Referencer

Eksterne henvisninger 
 

Læger fra Danmark
Personer i Kraks Blå Bog (afdøde)
Studenter fra Metropolitanskolen
Julian Kristoffersen

Julian Kristoffersen (født 10. maj 1997) er en fodboldspiller fra Norge, der spiller for Salernitana. Han har tidligere spillet for den danske superligaklub F.C. København.

Klubkarriere

F.C. København 
Julian Kristoffersen kom til FCK's 'School of Excellence' i 2013 fra den norske klub FK Ørn Horten. Kristoffersen har som ungdomsspiller spillet flere kampe for FCK's ungdoms- og reservehold. 

Han debuterede på FCK's førstehold som ungdomsspiller i sæsonen 2015-16, hvor han den 20. marts 2016 fik et indhop mod FC Nordsjælland, hvor han efter 77 minutter afløste Benjamin Verbic. Senere samme sæson blev han den 22. maj 2016 indskiftet i en kamp mod Hobro IK. I den efterfølgende sæson 2016-17 blev Julian Kristoffersen officielt tilknyttet klubbens førstehold.

Ved kontraktudløb i sommeren 2017 blev kontrakten ikke forlænget. Kristoffersen opnåede at blive skiftet ind i to superligakampe i 2015/16-sæsonen. Han spillede herudover to pokalkampe mod Jammerbugt FC og mod B93 i 2016-17-sæsonen, hvor han scorede et mål i begge.

Djurgården 
Den 8. august 2017 skiftede han til Djurgårdens IF Fotbollförening, hvor han skrev under på en treårig aftale og blev tildelt trøje nummer 21.

Hobro IK 
I juni 2018 blev det bekræftet, at Hobro IK hentede Kristoffersen til klubben på en 3-årig aftale.

Landsholdskarriere 
Julian Kristoffersen har deltaget for Norges U/17-landshold ved U/17-EM i 2014 på Malta og var også en del af Norges U/19-landshold ved EM-slutrunden i 2015 i Tyskland.

Referencer

Ekserne henvisninger  
 Julian Kristoffersen på F.C. Københavns hjemmeside
 Profil på Soccerway
 Julian Kristoffersen på Football-Lineups.com

Fodboldspillere fra Norge
Fodboldspillere fra FC København
Fodboldspillere fra Djurgårdens IF Fotboll
Angribere (fodbold)
Lucas Cranach

Der er flere personer med navnet Lucas Cranach:

 Lucas Cranach den ældre (1472-1553) – tysk maler, far til Lucas Cranach den yngre
 Lucas Cranach den yngre (1515-1586) – tysk maler, søn af Lucas Cranach den ældre
 Lucas Cranach 3. (1586-1645) – tysk maler, barnebarn af Lucas Cranach den yngre
Helge Bresling

Helge Bresling (f. Pedersen 30. marts 1923 i København - 24. august 1994) var en dansk fodbold- og håndboldspiller. Han spillede håndbold for klubberne H37 og KH og nåede 13 håndboldslandskampe. Han var VM-sølv vinder 1948 i markhåndbold. Som fodboldspiller var han på B.1903s 1.hold.

Helge Breslings far Viggo Pedersen deltog ved OL i Stockholm 1912 og vandt otte danske mesterskab og satte 14 danske løbe rekorder. Hans brødre Otto og Poul var begge på B.1903s førstehold. Otto spillede en landskamp og gjorde det så overbevisende, at det indbragte ham titlen som Årets Fund i dansk idræt 1940.

Kilder

Eksterne henvisninger 

Fodboldspillere fra Danmark
Fodboldspillere fra B 1903
Håndboldspillere fra Danmark
Danskere i 1900-tallet
Personer fra København
Werner Duekjær

Werner Duekjær (født 13. juni 1924 i København, død 9. august 2009) var en dansk overlærer og håndboldspiller og -træner. Han spillede i klubben Ajax, hvor han var med i klubbens storhedstid og nåede 26 håndboldslandskampe i perioden 1945-1958. Han var VM-sølv vinder 1948 i markhåndbold. Han blev senere træner i Ajax.

Werner Duekjær var overlærer på Hummeltofteskolen i Sorgenfri.

Kilder 

Håndboldspillere fra Danmark
Håndboldspillere fra Ajax København
Danskere i 1900-tallet
Personer fra København
Hormonreceptor

En hormonreceptor er et receptormolekyle, der modtager et hormon på eller i en målcelle og styrer cellens udvikling eller funktion ved at sende biokemiske signaler rundt i cellen, f.eks. via biokemiske kaskader eller reaktioner til cellekernens gen-niveau for der at styre genekspressionen, se illustrationen og signaltransduktion.

En hormonreceptor binder et bestemt hormon med høj affinitet. Ofte binder en receptor et eller flere andre hormoner med lavere affinitet. Et hormon kan have flere receptorer med hver deres forskellige funktion

To klasser 

Der er to vigtigste klasser af hormonreceptorer. Receptorer for vandopløselige hormoner(aminosyrehormoner, peptidhormoner og proteinhormoner) findes normalt på celleoverfladen og er indbygget i plasmamembranen og betegnes derfor som transmembran-receptorer. Et eksempel på dette er insulinreceptoren. 

Derimod findes receptorerne for de ikke-vandopløselige steroidhormoner normalt i cellekernen eller i cytoplasmaet og benævnes som kernereceptorer, intracellulære eller nukleare receptorer, såsom testosteronreceptoren. 

Binding af et hormon til receptoren igangsætter forskellige signalveje, som i sidste ende føre til ændringer i adfærd i target-cellerne. Se illustrationen og signaltransduktion.

Se også

 Feromon
 Hormonforstyrrende stoffer
 7TM-receptorer
 Receptortyrosinkinase
 Transskriptionsfaktor

Eksterne links og henvisninger 

 Hormoner. Wikia

Biokemi
Henning Bender (håndboldspiller)

Henning Bender (født 29. marts 1937 i København - 16. juli 2013) var en dansk håndboldspiller som spillede i Helsingør IF och i 1959 spillede to landskampe for det danske landshold.

Kilder
 HERRE A-LANDSHOLDSPILLERE HENNING BENDER 

Håndboldspillere fra Danmark
Personer fra København
Henning
Hulbånd

Hulbånd (også set kaldet patentbånd, montagebånd,  bøjlebånd,  vindtrækbånd,  stormbånd) er et metalbånd eller kunststofbånd med huller i hele dets længde, som benyttes til at fastgøre emner til hinanden. Formålet med de mange huller er, at man blot kan anvende nærmeste hul til montage.

Hulbånd fås i forskellige styrker, bredder og tykkelser.

Hulbånd kan fx være lavet i:
 Stål
 Plastbelagt stål
 Varmforzinket jern
 Elforzinket/galvaniseret jern
 Rustfri stål
 Kobber
 Kunststof

Metal hulbånd 
Metal hulbånd benyttes til at fastgøre byggematerialer til hinanden:
 Trætømmer til trætømmer
 rør til lofter

Metal hulbåndets huller benyttes til søm eller skruer. Maskinskruer anvendes med møtrikker fx til at fastgøre hulbånd rundt om rør eller på kabelbakker.

Eksterne henvisninger 
 Youtube: Tiny House 25 - Metal Support Strap
 Youtube: GMBOLT.com HOOP IRON bracing nail strap ipswich queensland
 Youtube: Wall Bracing I: Why Wall Bracing & Wall Bracing Strategy

Fastgøringsemner
Byggematerialer
Danske Arveretsadvokater

Danske Arveretsadvokater (DAA) er en forening af advokater med cirka 260 medlemmer. Medlemmerne er specialister i arveret og dødsbobehandling, hvor der ofte indgår spørgsmål om skat og boafgift (arveafgift). Medlemskab af foreningen kan kun opnås som erhvervsdrivende advokat i Danmark.   

Danske Arveretsadvokater ledes af en bestyrelse på syv personer.

Foreningen blev grundlagt i 1997 og tilbyder løbende efteruddannelse og afholdelse af dage med erfaringsudveksling. Danske Arveretsadvokater afgiver løbende høringssvar vedrørende lovgivning om arveret.

I pressen 
I april 2015 rettede Danske Arveretsadvokater i samspil med Danske Familieadvokater kritik af den stigende selvbetjening og digitalisering af det offentlige i form af de såkaldte fremtidsfuldmagter. Advokaterne argumenterede, at mulighederne for misbrug var for store.      

I maj 2016 satte Danske Arveretsadvokater med udtalelser i BT og andre medier fokus på det store antal ugifte par i Danmark, der ikke har tegnet et testamente, og dermed ikke har styr på reglerne for at arve hinanden: En ny undersøgelse, som analyseinstituttet YouGov har foretaget for Danske Arveretsadvokater, viser, at hele 45 procent af danske ugifte samlevende ikke er berettiget til partnerens arv.

Referencer 

Etableret i 1997
Arveretsadvokater
Amerikansk Samoa ved sommer-OL 2016

Amerikansk Samoa deltog under Sommer-OL 2016 i Rio de Janeiro som blev arrangeret i perioden 5. august til 21. august 2016. Dette var nationens ottende deltagelse i træk ved sommer-OL.

Medaljer

Referencer 

2016
Lande ved sommer-OL 2016
Bornholms Jernbanemuseum

Bornholms Jernbanemuseum eller DBJ Museum er, som navnet antyder, et jernbanemuseum på Bornholm. Museet ligger i Nexø og beskæftiger sig med De Bornholmske Jernbaner, ofte forkortet DBJ. Samlingen består af billeder, togvogne fra De Bornholmske Jernbaner og et mindre stationsmiljø.

Referencer

Eksterne henvisninger 
 DBJ

Jernbanemuseum
Bygninger, konstruktioner og anlæg i Nexø
Tekniske museer i Danmark
Jernbanemuseer
Amerikansk Samoa ved vinter-OL 1994

Amerikansk Samoa konkurrerede i De Olympiske Vinterlege for første gang ved vinter-OL 1994 i Lillehammer, Norge. Det er i 2014, det eneste vinter-OL, de har deltaget i.

1994
Lande ved vinter-OL 1994
Nexø Museum

Nexø Museum er bymuseum for Nexø på Bornholm. Museet ligger i havneområdet i byens ældste hus. Udstillingen viser byens historie som fiskeriby, historier fra det Østbornholmske Dampskibsselskab, bryggerihistorie, og Nexøs bombardement under anden verdenskrig.

Bygningen 
Museet er indrettet i en bygning fra 1796, der oprindeligt fungerede som rådhus for byen, indtil det blev erstattet af en nyere bygning i Købmagergade i 1856. Omkring 1890 blev der tilføjet endnu en etage til bygningen. Det fungerede også som tinghus (domhus) og i kælderen findes stadig rester af fængslet.

Bygningen er opført i sandsten fra Frederiks Stenbrud, der var åbnet i 1754 lidt nord for byen. Det erstattede en tidligere bygning, hvor forhandlingerne mellem den svenske general Carl Gustaf Wrangel i 1645 havde forhandlet med danske officerer. Efter rådhuset flyttede til nye lokaler blev bygningen brug som lager.

Udstilling 
Museet åbnede i 1970, og inkluderede fra starten genstande der belyser byens maritime fortid, samt den tyske besættelse og den sovjettiske bombning og efterfølgende besættelse. Der er bl.a. udstillet antiluftskyts fra Christiansø. Der findes desuden dokumenter, fotografier og genstande fra Nexøs tidligere virksomheder, heriblandt fra stenbruddet og byens bryggeri. Museet har også en rekonstruktion af et fiskerleje.

Referencer

Eksterne henvisninger 

 Nexø Museum
 Nexø Museum.com - historiske fotografier

Museer på Bornholm
Museum
Museer etableret i 1968
Skive Museum

Skive Museum er et dansk museum for kunst- og kulturhistorie, der ligger i Skive i Midtjylland. Museet blev grundlagt i 1942. Siden 2008 har det være en del af fusionsmuseet Museum Salling. I 2016 lukkede museet for at gennemgå en omfattende om- og tilbygning, og det genåbnede i september 2018.

Museumsbygningen rummer kunst- og kulturhistoriske udstillinger, børnemuseet Gadespejlet og Skive Byarkiv.
I udstillingerne vises udvalgte kunstværker og genstande fra museets samlinger samt særudstillinger.

I Skive Museums Wunderkammer kan man opleve kunst- og kulturhistoriske genstande og værker placeret side om side, så de taler sammen og får nye, uventede fortællinger frem.

Museets samlinger 
Museets samling består af arkæologiske fund fra oldtiden, op igennem vikingetiden og middelalderen og frem til moderne tid. Her findes bl.a. nogle af Danmarks ældste cykler samt dansk kunst fra midten af 1800-tallet og frem til i dag, herunder retrospektive samlinger af de lokale kunstnere Christen Dalsgaard, Hans Smidth og Emilie Demant Hatt. Særlige tyngdeområder i den moderne samling er den nyrealistiske kunstretning og det ekspressive landskabsmaleri, med værker af Per Kirkeby og Jens Søndergaard.

Historie 
Skive Museum åbnede i 1942, midt under 2. verdenskrig. Det var et moderne museumsbyggeri på det tidspunkt. Arkitekten var den unge Leopold Teschl fra lokale Hans Toft-Hansens tegnestue. Den moderne, lyse bygning blev omtalt i hele landet. Men der var en slange i Paradiset – for allerede før åbningen var der problemer med fugt, og væggene slog revner. Museumsbygningen blev et problembarn, og gode råd var dyre.

I 1957-59 gennemgik museet en omfattende renovering, men bygningen var så skadet, at det blev nødvendigt at pakke huset ind i træ- og kobberlister, hvilket skjulte revner i murene. Men samtidig forsvandt det arkitektoniske særpræg, og huset fremstod efterhånden mørkt og slidt.

Skive Museum rummede fra starten både kunstværker, kulturhistoriske genstande og en Grønlandssamling. Gennem tiderne voksede museets samlinger og i 1959 blev Skive Kunstmuseum udskilt og blev et selvstændigt museum. De to museer levede herefter side om side i huset, der var blevet alt for trangt.

I forbindelse med en fusion i 2008, blev Skive Museum, og Skive Kunstmuseum, sammen med Sallingsund og Omegns Museum, Fur Museum, Spøttrup Borg og Skive Kommunes fem lokalhistoriske arkiver en del af Museum Salling. Museum Salling hed i årene 2011-2017 Muse®um, og i samme periode hed Skive Museum Krydsfelt Skive. I efteråret 2016 lukkede museets for besøgende, og gennemgik en omfattende renoveret og tilbygning. Skive Museum genåbnede den 15. september 2018.

Referencer

Eksterne henvisninger 
 Skive Museum

Museer i Region Midtjylland
Bygninger, konstruktioner og anlæg i Skive Kommune
Museer etableret i 1942
Cuba ved sommer-OL 2016

Cuba konkurrerede ved sommer-OL 2016 i Rio de Janeiro, Brasilien fra den 5. august til 21. august 2016. Dette var nationens tyvende deltagelse ved sommer-OL. De cubanske atleter deltog ikke i to udgaver af legene (1984 og 1988), hvor de støttede op om den sovjetiske og nordkoreanske boykot.

Medaljer

Medaljevinderne

Svømning

Resultater

Referencer 

Lande ved sommer-OL 2016
2016
Buhølen

Buhølen er en landsby i  Lindesnes kommune i Vest-Agder fylke i Norge, som ligger ca. 5 kilometer nord for kommunecenteret Vigeland. Buhølen var tidligere udskibningssted for tøndestave fra gårdene i Audnedalen, som her blev omlastet til flodpramme som tog lasten ned af Audna. Buhølen var tidligere  et aktivt centrum med  butikker, blandt andet slagter, bageri, sybutik og telefoncentral. 

Vigeland er den nærmeste større by mod syd, med godt tusind indbyggere, og Vigmostad er en mindre by mod nord.

Seværdigheder 
Melhusfossen

Litteratur 
Nøkland, Gunlaug: Buhølen og heiene omkring (2 bind), Lindesnes kommune 2009

Eksterne kilder og henvisninger

 Bustider til fra Buhølen  fra Agder Kollektivtrafikk AS
 Foto fra Buhølen på Lindesnes Bygdemuseums foto på Flickr

Lindesnes kommune
Børnecancerfonden

Børnecancerfonden er en dansk fond, som har forskning i diagnostik og behandling af kræftsygdomme hos børn, samt støtte til deres pårørende som formål. 

Fonden blev stiftet i 1995 af overlæge Henrik Hertz, der i cirka 40 år arbejdede på Rigshospitalets børneafdeling. I 2014 stiftede fonden et legat på 250.000 kr. i Hertz's navn, som hvert år uddeles til "en forsker eller forskningsgruppe, der kan dokumentere særlige forskningsresultater eller særligt perspektivrige forskningsprojekter indenfor børnecancerområdet.". Fonden uddelte i 2015 47,2 mio kr til støtte af projekter. Fondens leder Marianne Benzon Nielsen (afløste Kirsten Holm) fik i November 2016 Ledernes pris "Årets Leder".

Kilder

Eksterne henvisninger 
 Børnecancerfondens officielle websted

Etableret i 1995
Fonde fra Danmark
Kræft
Inger Gamburg

Ingeborg "Inger" Johanne Gamburg, født Mohr (25 januar 1892 i Holbæk - død 29 marts 1979 i København) var en dansk fagforeningsformand, koncentrationslejre-fange og kommunistisk politiker for Danmarks Kommunistiske Parti. Blandt andet kendt for sammen med Marie Nielsen at have dannet Arbejderkvinders Oplysningsforening.

Eksterne henvisninger 
 kvinfo.dk
 Leksikon.org

Fagforeningsfolk fra Danmark
Kommunister fra Danmark
Politikere fra DKP
Angola ved sommer-OL 2016

Angola konkurrerede ved sommer-OL 2016 i Rio de Janeiro i perioden d. 5 august 2016 til d. 21 august 2016. Dette var nationens niende deltagelse i træk ved sommer-OL, med undtagelse af Sommer-OL 1984 i Los Angeles, på grund af sin støtte til det sovjetiske boykot.

Medaljer

Svømning

Resultater

Referencer 

Lande ved sommer-OL 2016
2016
Boksning under sommer-OL 2016

Bokseturneringerne ved Sommer-OL 2016 i Rio de Janeiro fandt sted i perioden 6.-21. august 2016 i Pavilion 6 i Riocentro.

Deltagende lande

Medaljer

Damer

Herrer

Medaljeoverigt 
Nøgle
 Værtsnation (Brasilien)

Referencer 

 
2016
Boksning i Brasilien
Gårdmølle fra Læsø (Frilandsmuseet)

Gårdmøllen fra Læsø er en stubmølle erhvervet 1951 til Frilandsmuseet.
Den lille vindmølle har været brugt til formaling af mel på Dethsgård i Bangsbo, Hals Sogn på Læsø, en gård der var den østre halvdel af en større tvillingegård nu også på Frilandsmuseet som "Gård fra Læsø". 

Disse små stubmøller blev kun brugt til at male mel for en enkelt gård. De var små og enkle at betjene for én person, bekvemt for kvinderne der på Læsø stod for pasning af gårddriften, da mændene især tog sig af fiskeriet og ofte var længe på havet.

Galleri

Noter

Se også 
 Gård fra Læsø (Frilandsmuseet) hvorfra møllen kommer
 Frilandsmuseets bygninger

Eksterne henvisninger 
  Wikimedia Commons har flere filer relaterede til Læsøgården, Frilandsmuseet og Gårdmølle fra Læsø
 Om stubmøllen  hos Mølleordbog.dk/ med illustration der tydeligt viser 'stubben' som møllen kan drejes om efter vindretningen
 "Læsømøllen på Frilandsmuseet i Lyngby", lille film med møllen i bevægelse ("Den lille stubmølle fra Læsø vises frem for gæsterne ...") 



Frilandsmuseet
Læsø
Vindmøller i Danmark
August Christian Børner

August Christian Børner født 24. marts 1883 i Holbæk - 1966, var en dansk boghandler, biografejer og atlet.

Børner, som var søn af en slagtermester i Holbæk, blev udlært som boghandler hos E.S. Jessen i Fredericia 1897-1901, han arbejdede som medhjælper hos Chr. Juel i Århus, og efter millitætjenesten i 1904 kom han til Axel Løngreen i Kolding. Han var en af Danmarks bedste løbere og vandt flere medaljer ved DM. I 1906 kom han til Næstved hos Carl Hinding, hvis boghandel han overtog i 1913. Han solgte også pianoer fra Hornung & Møller og havde også mange andre musikinstrumenter. Han drev boghandelen Næstved i 48 år, inden han solgte den til Karl Johan Lange i 1962. Han startede et eget bogforlag og var ejer af Næstved Biografteater (Bio Næstved) samt impresario for kubankosakkerne i Danmark.

A.C. Børner overtog bevillingen til Næstved Bio i 1940 og drev biografen til sin død. Han fik bevillingen på betingelse af han byggede et nyt biografteater inden to år, men byggeriet blev udskudt til efter 2. verdenskrig. Først i 1951 blev en ny biograf åbnet, men den var til gengæld ifølge Næstved Tidendes anmeldelse "et af Landets største, skønneste og mest moderne" biografteatre.

Danske mesterskaber 
  1905 1 mile
  1903 ¼ mile
  1903 ½ mile
  1903 1 mile

Kilder 
 
 DAF i tal
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Referencer 

Atleter fra Aarhus 1900
Atleter fra Kolding IF
Sprintere fra Danmark
Mellemdistanceløbere fra Danmark
Boghandlere fra Danmark
Personer fra Holbæk